b'\n_START_ARTICLE_\nEvangeli\xc4\x8danska cerkev, Pe\xc4\x8darovci\n_START_PARAGRAPH_\nEvangeli\xc4\x8danska cerkev v Pe\xc4\x8darovcih je cerkev, ki spada v cerkveno ob\xc4\x8dino Puconci.\n_START_SECTION_\nPriprave na gradnjo\n_START_PARAGRAPH_\nIdeja za graditev cerkve v doma\xc4\x8di vasi je nastala, da bi se izognili obiskovanju bo\xc5\xbejih slu\xc5\xbeb v ve\xc4\x8d kilometrov oddaljenih Puconcih. Pripravljalna dela so potekala v letu 1970, temeljni kamen pa je bil blagoslovljen 16. maja 1971 v prisotnosti doma\xc4\x8de duhov\xc5\xa1\xc4\x8dine, rimokatoli\xc5\xa1kega duhovnika in \xc5\xa1tevilnih gostov iz doma\xc4\x8dih cerkvenih ob\xc4\x8din in iz tujine.\n_START_SECTION_\nGradnja\n_START_PARAGRAPH_\nKer se je bli\xc5\xbeala zima, so se va\xc5\xa1\xc4\x8dani zbali, da \xc5\xbee vlo\xc5\xbeen trud ne bi propadel. Poleg \xc5\xbee prej darovanega lesa in denarja, so v najbolj te\xc5\xbekih \xc4\x8dasih evangeli\xc4\x8danom v Pe\xc4\x8darovcih prisko\xc4\x8dili na pomo\xc4\x8d tudi sova\xc5\xa1\xc4\x8dani rimokatoli\xc5\xa1ke veroizpovedi na \xc4\x8delu s svojim duhovnikom. Tudi verniki mati\xc4\x8dne puconske cerkvene ob\xc4\x8dine in ostalih gmajn, so pomagali po svojih mo\xc4\x8deh. Ob tak\xc5\xa1nem zglednem sodelovanju so bila zahtevna gradbena dela 18. decembra 1971 kon\xc4\x8dana. V letu 1972 so potekala dograjevalna dela in opremljanje zgradbe.\n_START_SECTION_\nBlagoslovitev\n_START_PARAGRAPH_\nPe\xc4\x8darovsko cerkev so blagoslovili 24. septembra 1972. Krstni kamen v cerkvi je bil blagoslovljen 10. junija 1973. Pe\xc4\x8darovska podru\xc5\xbenica pa je zgradila \xc5\xa1e dom z dvorano, ki so ga blagoslovili 14. oktobra 1979._NEWLINE_Stavba je podobna ostalim evangeli\xc4\x8danskim cerkvam.'